Klima er virkelig et lille hyggeligt samfund som det var dejligt at bo i. Bemærk dog at der ikke er indkøbsmuligheder i Klima. Om dagen var der mange der tog billeder af ens hus men det er jo nok omkostningen ved at bo et så hyggeligt sted. Huset var godt indrettet med et soveværelse og en stue/køkken med to ekstra sovepladser. Der var indrettet en dejlig privat tagterrasse hvor der var en fantastisk udsigt. Man skal tænke lidt på transport da der ikke er nem busforbindelse lige i nærheden. Leje af bil kan derfor varmt anbefales og her var værten behjælpelig. Husk at tjekke airbnb beskeder lige op til ankomst. Vejen op er lidt snæver. Alternativt kan man tage en taxa. En taxa koster 10-15 euro for en tur og en bil 35-40 euro/dag. Der er telefonnummer på taxa og en holdeplads på restauranten (en ny en) lige i nærheden. Restauranten kan i øvrigt varmt anbefales. Virkeligt hjælpsomt personale og rigtigt lække mad. Deres fisk er meget frisk og meget overkommeligt i pris.

I tilfælde af problemer så svarer værten med det samme hvilket er rigtigt godt. Vi havde en enkelt hændelse hvor vandforsyningen blev afbrudt og det løste værterne øjeblikkeligt. Det er et skønt snorkle område hvor man blandt andet kan svømme rundt om gamle ruindele. under vandet til højre. Man skal lige lære standen at kende til badning men lige nedenfor huset er der et godt område med en passende dybde til badning (sten strand). Det er helt sikkert et sted vi vil komme igen hvis muligheden byder sig.